Mari Mantsinen

Mari Mantsinen (s. 27. maaliskuuta 1995 Tohmajärvi) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 91 runko- ja loppusarjaottelua sekä pudotuspelejä. Hän on Kiteen Pallo -90:n kasvatti ja on edustanut Superpesiksessä Viinijärven Urheilijoita kaudella 2014, Manse PP:tä sen ensimmäisellä superpesiskaudella 2016. Mansessa Mantsinen toimi yhden ottelun pelinjohtajana, Jarkko Pokelan ollessa sivussa pelikiellon vuoksi.

Jyväskyläläisseura Kirittäriä Mantsinen on edustanut kaudesta 2017 alkaen. Kaudella 2018 hän voitti Suomenmestaruuden ja hänet valittiin vuoden lukkariksi. Vuoden lukkariksi hänet valittiin myös vuonna 2020. Mantsinen pelasi ensimmäistä kertaa Itä–Länsi-ottelussa vuonna 2017. Itä-Lännessä hän on ollut myös vuosina 2019 ja 2022. Vuoden 2021 arvo-otteluun hänet valittiin, mutta ei tuolloin pystynyt osallistumaan.

Mantsinen on voittanut Kirittärissä Suomen mestaruuden vuosina 2018, 2019, 2020 ja 2022 sekä hopeaa vuonna 2021. Mantsinen toimii joukkueensa lukkarina, eikä hänelle tule otteluissa juurikaan vastuuta mailan varressa. Hän on lyönyt urallaan yhden kunnarin, vuonna 2019 pudotuspeleissä Lapuan Virkiää vastaan.

 Saavutukset 
 Vuoden lukkari (3): 2018, 2020, 2022 |Pesäpalloristeilyllä palkitut 2018   https://yle.fi/urheilu/3-11599974 https://www.superpesis.fi/uutiset/jokeritykki-jukka-pekka-vainionpaa-ja-lyotyjen-ennatyksen-murskannut-siri-eskola-vuoden-pesapalloilijat/ 
 3 Itä-Länsi-ottelua: 2017, 2019, 2022https://www.superpesis.fi/site/assets/files/26809/ita-lansi-2022-naiset.pdf 

 Lähteet 

Luokka:Suomalaiset pesäpalloilijat
Luokka:Vuonna 1995 syntyneet
Luokka:Elävät henkilöt